Bugiedos botaninis-zoologinis draustinis
Bugiedos botaninis-zoologinis draustinis – saugoma teritorija Lazdijų rajone, botaninis-zoologinis draustinis. Įsteigtas 2011 m. Plotas 14,49 ha. Apima teritoriją tarp Bugiedos, Sventijansko ir Simaniškės kaimų. Draustinis įsteigtas siekiant išsaugoti šioje teritorijoje randamas saugomų gyvūnų rūšis: medicinines dėles (Hirudo medicinalis), juodąsias hesperijas (Erynnis tages) ir Europos Bendrijos svarbos rūšis: europines medvarles (Hyla arborea), raudonpilves kūmutes (Bombina bombina), skiauterėtuosius tritonus (Triturus cristatus), didžiuosius auksinukus (Lycaena dispar) bei užtikrinti palankią saugomų rūšių apsaugos būklę.